Виадук де Мийо

Виадук де Мийо буюу Мийогийн гүүр () нь Өмнөд Францын Тарн голын хөндийд байх гүүр юм. Тус гүүрийн зургийг Мишел Вирложо гаргасан ба Норман Фостер хийцийг нь боловсруулжээ. 2004 оны арванхоёрдугаар сарын 14-нд тухайн үеийн францын ерөнхийлөгч Жак Ширак нээлтийн ёслолыг хийсэн ба үүнээс хоёр өдрийн дараа ашиглалтад авчээ. 2460 метрийн урттай энэ гүүр нь дэлхийн хамгийн урт налуу татлагат гүүр бөгөөд тулгуурын өндөр нь 343 метрээрээ Францын хамгийн өндөр байгууламж юм.

2006 онд гүүр ба түүнийг хийж гүйцэтгэсэн архитекторууд болон инженерүүд нь ОУГХИБН-ээс Шилдэг Хийцийн Шагналаар () шагнуулжээ.

 Зураг төсөл 

Замын байрлал, газрын сонголт, зохион бүтээх зураг төсөл, тэдгээрийн төлөвлөлтөд бараг 20 гаран жилийг зарцуулсан байна. Эцсийн зураг төслийг франц гаралтай барилгын инженер Мишел Вирложо зохиосон бөгөөд түүний зургаар их британийн архитектор Норман Фостер гүүрийн хийцийн архитекурын ажлыг хийж гүйцэтгэв. 1996 оны зун шүүгчдийн баг авто замаас дээшээ долоон налуу татлагат пилон бүхий нийт таван хийцийн зургаас сонголт хийжээ. 

 Техникийн үзүүлэлт 
Гүүрний зам нь хойноос урагшаа чигт 3 %-ийн өгсүүр бөгөөд дэвсгэр зургийн муруйлтын радиус нь 20.000 м. Энэхүү муруйлт нь хэрэглэгчдэд гүүрийг илүү сайн харах боломжийг олгох зорилготой аж.Michel Virlogeux: Der Viadukt über das Tarntal bei Millau – Von den ersten Entwurfsgedanken bis zur Fertigstellung. In: Bautechnik, Jg. 83, 2006, S. 96. Гүүрний сөрөг урсгал бүрт тус бүрдээ 3,5 м өргөнтэй хоёр эгнээ замтайгаас гадна 3 м-ийн өргөнтэй нэмэлт зогсох эгнээтэй. Эдгээр нь ослын хаалт, ослын дуудлагын багана, гал унтраагч, 24 цагийн хяналт, эргүүл, 3,2 м өндөр салхины хамгаалалт зэргээр хамгаалагдсан байдаг. 
 Хийц 
Гүүрний урт нь 2460 м ба хоёр захын тулгуур хоорондын зай нь 204 м, дунд талын зургаан тулгуур хоорондын зай 342 м. 32 метрийн өргөнтэй, хамгийн ихдээ 4,2 м өндөртэй ромб хэлбэрийн замын дам нуруу нь Тарн голоос дээш 270 м хүртэл өндөрт байрладаг.

Ортотроп замын хөндлөн огтлол нь ган хөндий дам нуруунаас бүрдэнэ.Millau-Viadukt. In: Structurae Замын хийцэд тусгай зориулалтын зузаан төмөр хавтанг ашигласан ба түүний доод талд нь Заарландын «Диллингер Хүттэ» үйлдвэрт үйлдвэрлэсэн хатуулаг өндөртэй, нарийн мөхлөгт барилгын ганг хэрэглэжээ.. In: Dillinger Hütte Gruppe.

245 м хүртэл өндөртэй тус гүүрний төмөр бетон тулгуур багана нь баригдаж дуусах хүртлээ дэлхийн хамгийн өндөр тулгууртай гүүр байв. Хөндий төмөр бетон тулгуур нь нийт уртаараа өөр өөр хөндлөн огтлолтой. Зорчих хэсгийн доогуур ү-хэлбэрт хуваагдсан, босоо тэнхлэг дагуу бэхлэгдсэн. Тулгуур баганын суурийн талбай нь 220 м² бөгөөд дээш нарийссаар 30 м² болно. Тулгуур багана нь гүүрний өргөн чигт оройн хэсгээрээ 10 м ёроол хэсгээрээ 27 м (хамгийн өндөр тулгуур). Төмөр бетон тулгуурт 53.000 м³ бетон цутгажээ. Нийт 206.000 тонн бетон хэрэглэсэн байна.

 Зургийн цомог 

 Цахим холбоос 

 Compagnie Eiffage du Viaduc de Millau 

 Эх сурвалж 

Ангилал:Ган гүүр
Ангилал:Налуу татлагат гүүр
Ангилал:Техникийн хамгийн
Ангилал:Хурдны замын гүүр
Ангилал:Францын замын гүүр
Ангилал:Европын гүүр
Ангилал:2000-аад онд барьсан